ming030890/wiki-yue-high-quality huggingface dataset:
摩登如來神掌

《摩登如來神掌》（英文：Kung Fu VS Acrobatic）係一套於1990年7月21號上映嘅港產片，呢套電影為香港邵氏電影系列出品嘅漫畫式幻想武俠片，由黃泰來執導、王晶編劇，劉德華、陳百祥、王祖賢、梅小惠、元華等領銜主演，上映日數為22日，總共收咗一千一百一十六萬幾港紙票房排名第34位。其片名中嘅「如來神掌」實係一種虛構武功。

劇情大綱
廣告公司職員武德輝（劉德華 飾）同好友厲遲（陳百祥 飾）往中國大陸出差，期間厲遲欲走私出土文物；冇幾耐被公安追捕而誤入某山洞，雖然為毒蛇所噬，但係因為喺大俠龍劍飛身上尋得大還丹，解毒之餘更得到十幾二十年內功修為，且意外救得冰封八百年嘅元朝雲蘿公主（王祖賢 飾）及其婢女小蠻（梅小惠 飾），同時讓二百年前天下第一邪派高手天殘（元華 飾）逃脫而出。
對百年前事抱持懷疑態度嘅武德輝同厲遲，將雲蘿公主二人帶返香港；冇諗到雲蘿聰明無比，迅速適應香港現代生活並成為時代女性。一方面，為對付天殘，雲蘿幫助武德輝學成「如來神掌」，厲遲則因資質較差，僅練成「七旋斬」；天殘到嚟，未練成第九式「萬佛朝宗」嘅武德輝不敵，並且被迫食下天蠶蟲，只要天殘拍擊佢腰上嘅鼓，食下天蠶蟲嘅人就會感到非常痛楚。
第二日天殘喺銀行拆去提款機嚟盜取錢財，而武德輝同厲遲喺天殘嘅威脅下到老闆嘅居所並捉捕老闆一家，就連一眾警員出動亦不敵天殘，後嚟被雲蘿用計將佢哋救出，武德輝逃走時被天殘打至重傷。幸得走到香港嘅「特異功能表演團」團長嚴真（劉洵 飾）為其療傷，更傳授佢吸收天地能量術；幾日之後，武德輝發揮「萬佛朝宗」之威力，廢去天殘武功，成為真正大俠。
摩納哥籃球隊

摩納哥籃球隊（英文：AS Monaco Basket）係法國摩納哥嘅職業籃球球會，依家打緊法國籃球甲級聯賽。
摩登姑婆屋

《摩登姑婆屋》（The House of No Man）係一套1999年嘅香港電影，由鄭保瑞執導，李思蓓、黃素璧、鄧凱珊、周藝明主演。
摩登保鑣

《摩登保鑣》（英文：Security Unlimited）係1981年香港電影。

劇情
服務王氏護衛局十五年嘅周世昌（許冠文飾）係資深護衛，鍾意充大頭鬼，實質貪生怕死，下屬對佢恨之入骨。阿Sam（許冠傑飾）同埋新手鄧小龍（許冠英飾）捉賊有功升職，仲拆穿阿昌嘅西洋鏡，但兩個人迅即捲入盜寶旋渦，苦無脫險之計，唯有聽從阿昌荒誕嘅保命理論。
摩甘比

摩甘比（英文：Morecambe）係英倫蘭開夏一鎮，人口3.5萬。
愛內里菜

愛內里菜（日文：あいうち りな，1980年7月31號—），係日本女歌手、生意人，模特兒出身。原名垣內里佳子（日文：かきうち りかこ），2013年改藝名叫垣內RIKA，2015年以真名再次活動，2018年改藝名叫R。2021年又以「愛內里菜」之名活動。

早年
愛內里菜係大阪府東大阪市人，屋企有一個細妹叫垣內求實子。佢細個已經好鍾意唱歌，成日響阿媽面前表演；再大個女啲，就學埋彈琴。因為佢把聲好高音，可以唱到好有透徹力嘅高音，同時又可以唱低音；加上佢彈琴又好叻，所以佢自細已經好想做藝人。
1998年，響帝塚山高等學校畢業之後，佢用真名響雜誌「Cawaii!」兼職做模特兒。1999年，當時仲係大學生嘅佢，響參加『SUPER STARLIGHT CONTEST』攞到獎後，決定做歌手，加入唱片公司GIZA studio。

演藝經歷
2000年3月23號，佢決定用「愛內里菜」做藝名，發表第一張單曲《Close To Your Heart》。同年10月25號，發表第四張單曲《戀愛是驚險、衝擊、懸疑》，係愛內第一次同《名偵探柯南》合作。其中響播漫畫個陣，主角江戶川柯南響呢首歌嘅伴奏下跳起Para Para，引起好多人熱議，令到愛內一炮而紅，呢首歌做咗佢嘅成名作。
2001年1月發表錄音室專輯《Be Happy》。同年6月22號，佢決定由同志社女子大學生活科學部食物營養科中退，同時都攞到營養師個牌照。10月3號，發表A面《NAVY BLUE》，係佢個人銷售量最高嘅作品。
2002年分別發表第九首單苗《I can't stop my love for you♥》同埋第二個錄音專輯《POWER OF WORDS》，其中《POWER OF WORDS》係佢出道以嚟花功夫最大嘅一套作品。
2003年，日本電視台直播棒球比賽。同年5月14號愛內出咗佢個人第十三首單曲《FULL JUMP》，同日係讀賣巨人對橫濱DeNA灣星嘅棒球比賽，日本電視台攞咗《FULL JUMP》嚟同讀買巨人撐場。但係愛內之後又話自己係阪神虎嘅Fans，惹嚟非議。同年12月31號，佢第一次參加紅白歌合戰，首歌正正就係《FULL JUMP》。
2004年，發表第十六首單曲《Dream×Dream》，後嚟就做咗名偵探柯南第八部劇場版銀翼的奇術師嘅主題曲。
2006年，先後發表兩首單曲《GLORIOUS/PRECIOUS PLACE》同《MIRACLE》，開始加入好多跳舞嘅元素。同年6月14號，佢宣佈同同公司藝人兼老友三枝夕夏組成愛內里菜&三枝夕夏，仲發表一首歌《100扇門》，成為名偵探柯南嘅電視版片尾曲之一。
2007年又以愛內里菜&三枝夕夏發表《宛如橫渡七海的風》，呢首歌同時係名偵探柯南第十一部劇場版紺碧之棺嘅主題曲。同年12月19號，佢第二十五首歌《不成眠的夜晚／PARTY TIME PARTY UP》響Oricon公信榜排頭十，係愛內時隔一年幾再次入返公信榜。
2008年，佢先後開咗兩次show（RINA AIUCHI "R-Live vol.5''同埋RINA AIUCHI "R-Live vol.6"），同年8月20號參加『名探偵コナン 夏祭り 〜夢の初ライブ〜』，12月27號出嘅歌《Friend／素顔のまま》再打入公信榜。2009年10月21號，佢發表個人第三十一首單曲《Magic》，又做咗名偵探柯南嘅電視版片尾曲之一。
2010年，愛內響一場同歌迷嘅聚會上，突然宣佈因為甲狀腺出事而要引退，響同年9月26號完成最後一場巡迴演出，12月31號正式引退。由2003年開始，愛內年年都會響自己嘅生日個日搞《里菜♥祭り》，呢個係佢得意同出名嘅地方之一，但2010年之後就再冇搞過。引退之後，佢開始對狗仔有興趣。2012年9月14號，佢響自己個blog上宣佈將會狗仔品牌「Bon Bon Copine」，主要係賣狗仔物品。之後佢嘅精力好多都放響呢個品牌到，但佢都成日以生意人嘅身份上節目。
2015年9月2號，佢話自己個病已經好返，宣佈以「垣內RIKA」呢個名復出，同年又改以真名活動。復出之後，佢成日都淨係開show，冇咩嘢出新歌。2017年，佢突然自爆，話自己響2015年響未結婚之下生咗個仔，依家係單親家庭，令唔少fans心碎同大受打擊。2018年又改藝名叫R，發表數碼單曲《WARM PRAYER》，係佢相隔8年嚟再次推出音樂作品。2020年，佢發表個人第九張錄音室專輯《Ring》。2021年宣佈重新以「愛內里菜」作為藝名。
2021年3月18號，佢話響做GIZA studio旗下藝人個陣受到唱片公司監製非禮同埋性騷擾，飽受精神上嘅痛苦，但唱片公司扮睇唔到，佢最後被迫響2010年話係甲狀腺出事而要引退，依家佢入稟大阪地方裁判所向GIZA studio索償1000萬日圓（折合710萬港紙）。GIZA studio否認愛內嘅指控。2022年10月13號，大阪地方裁判所認為愛內嘅指控唔係事實，裁定愛內敗訴，愛內表示會上訴。

個人醜聞
自復出之後，愛內接連爆出好多醜聞，形象插水。2018年，佢畀記者爆出同某位社長有地下情，而愛內仲係知道對方有老婆嘅情況下甘願做人小三；另外，佢仲成日同社長周圍去蒲，完全唔顧個仔。愛內唔認同個位社長有婚外情，話同佢淨係老友。
2020年7月15號，愛內嘅細妹、「Bon Bon Copine」董事垣內求實子以公司嘅名義賣假冒嘢，涉嫌違反商標法而畀差人拉咗；而「Bon Bon Copine」嘅總部都畀差人搜查。呢件事嚴重打擊當時業務正響到蒸蒸日上嘅「Bon Bon Copine」，愛內為咗平息事件，就炒咗細妹魷魚，並且話會深切反省。
愛你的宿命

《愛你的宿命》係由何啟弘填詞，陳明容作曲，張信哲演唱。呢首歌收錄喺《還愛》專輯入面，係南韓電視劇《來自星星的你》中文主題曲。
愛你萬縷千絲

愛你萬縷千絲（粵拼：ngoi3 nei5 maan6 lau2 cin1 si1；簡化字：爱你万缕千丝）係湖南衛視自創嘅電視劇，亦係湖南衛視「青春進行時」欄目嘅第三部電視劇。部片喺2015年1月底開拍，2015年3月29號首播。而粵語版有51集，普通話版有53集。

劇情
建築系留學生佟之元諗住就快畢業，點知俾方續猛咁追住，但都拒絕咗。點知屋企因為發生好大件事而放棄學業，返到中國內地。由於佢阿爸涉嫌腐敗而收監，阿媽因為煤氣爆炸而死，搞到佟之元冇咗阿爸阿媽而去咗泰國曼谷。後嚟之元同方佑舜嘅第個仔——方丘而一見鍾情……由於兩個人喺度爭家產，結果同阿爸唔同阿媽嘅兩兄弟除咗爭繼承權之外，重爭埋愛情，而佟之元陷入咗兩人嘅愛情仇恨爭霸戰。

有關
呢部片喺開拍嗰時（從2015年1月底開始），去咗中國湖南長沙同泰國曼谷攞咗好多個景，但有80%場景喺泰國曼谷拍。
愛中港青年文化社團聯會

愛中港青年文化社團聯會係一個香港親中派組織，主要成員包括陳玉娥。

政治立場
佢哋係香港親中派組織，成員陳玉娥曾經喺2015年1月去信立法會就行政長官普選辦法發表意見，強調候選人要愛國愛港，反對公民提名同埋跟隨國際標準，但就贊成擴大選民基礎。
另外有時都有其他親中派人士出席佢哋嘅活動，例如梁立人。
愛卡夫之國

《愛卡夫之國》（Lovecraft Country）係2016年出嘅一本宇宙恐怖長篇小說。
愛到你發狂

《愛到你發狂》係香港歌手譚詠麟發行第2張粵語專輯。
東泰 (足球員)

東泰（粵拼：dung1 taai3；日文：東 泰(Azuma Yutaka)；1967年9月21號—）係退役日本足球員同教練，四國地區德島縣德島市人，執教過德島漩渦。
東法蘭德斯

東法蘭德斯（荷蘭文：Oost-Vlaanderen）係比利時弗拉芒嘅省，首府岡城。
東泗鄉

東泗（粵拼：dung1 si3），係中華人民共和國福建省漳州市龍海市嘅一個鄉級行政單位。

政區
東泗管轄住呢14個村：
虎渡村、太江村、卓港村、東泗村、碧浦村、松浦村、董浦村、松嶺村、西嶺村、水滸村、清泉村、漸山村、下浦村同溪坂村。
戒指糖

戒指糖係一隻生果味糖，喺舊時香港幾興。佢係有一個膠製圓環，好似戒指噉，上面就係糖，好似戒指上嘅寶石。食嗰陣只需用手指戴住戒指就啜得。
戚其義

戚其義（英語：Jonathan Chik，1957年11月13號－），香港監製、電影導演，前無綫電視戲劇製作經理（監製）。
戒指

戒指，又叫指環，係首飾之一。佢係環形，可以套喺指上。戒指有示意之用，人家一望有知乜意思，意思人、地、時各異。有啲話有禁忌、有啲有記事、有啲係信物，當然有啲純爲美觀。
戕後星

戕後星（Klytaemnestra），即係小行星179，係太陽系小行星帶嘅一粒小行星，喺1877年11月11號發現。
或非門

或非門（NOR）係其中一個邏輯門，A同B要同時輸入0，輸出先至係1，如果唔係嘅話就會係0，效果等如先放一個或門，跟住放一個非門。
戒煙

戒煙（粵拼：gaai3 jin1）顧名思義係指食開煙嘅人改變自己食煙嘅習慣，唔再食煙。
習慣唔易改變—有研究發現，啲人就算成功戒煙都好，有大約 70% 嘅人會喺一年內食返煙。
或門

或門（OR）係其中一個最基本嘅邏輯門，A同B要同時輸入0，輸出先至係0，如果唔係嘅話就會係1。
戚墅堰區

戚墅堰區係中國江蘇常州以前一個市轄區，總面積32平方公里，人口8萬。2015年併入武進區。
房利美

房利美（Fannie Mae）係美國最大政府贊助企業，主要業務係買起美國房屋按揭貸款然後去發債券，咁就可以賺到利差。
房宿

房宿，來自敦煌莫高窟古卷星圖。
房宿（Room）係廿八宿之一，東方青龍七宿第四宿。
房宿有星官7個，分別係房、鍵閉、罰、東咸、西咸、日同埋從官。
房不勝防

《房不勝防》（Panic Room）係一部2002年嘅美國驚悚電影，由大衛芬查執導。主演係茱迪科士打、姬絲汀史超域。
房屋署

房屋署（簡稱房署；英文：Housing Department，縮寫：HD）係香港特別行政區政府運輸及房屋局轄下嘅部門，專責管理香港公共房屋，現任署理署長係張趙凱渝。
東西伯利亞海

東西伯利亞海（俄文：Восто́чно-Сиби́рское мо́ре）係北冰洋嘅海域，東面係弗蘭格爾島同楚科奇海，西面係新西伯利亞群島同拉普捷夫海，南面係俄羅斯西伯利亞嘅東部。
東西湖區

東西湖區係中國湖北武漢一個市轄區，總面積495平方公里，人口31萬。
東蘭

東蘭縣（壯語：Dunghlanz Yen），係中國廣西壯族自治區河池市轄下嘅一個縣，面積2415平方千米，人口27.82萬（2008年），其中壯族人口23萬，大概佔成個縣總人口嘅八成半（2008年）。郵政編碼547400。縣人民政府喺東蘭鎮。

行政區劃
下轄5個鎮、9個鄉：
鎮：東蘭鎮、隘洞鎮、長樂鎮、三石鎮、武篆鎮。
鄉：泗孟鄉、蘭木鄉、長江鄉、巴疇鄉、金谷鄉、三弄瑤族鄉、大同鄉、花香鄉、切學鄉。

物產
土特產品：板栗、三烏雞、墨米、香粳、紅七柚。

旅遊景點
良風洞風景區、馬鞍山、紅水河風光、坡豪湖泊群、江平田園風光、拉甲山景區、益壽橋、舊州古隧道、銀海洲、東裏三潭、列寧巖、魁星樓、東蘭烈士陵園、韋拔群烈士故居。

名人
韋拔群（1894 － 1932），壯族。中國現代農民運動嘅領袖之一。
韋國清（1913 － 1986），壯族。1955年被授予上將軍銜。
韋傑（1914 － 1987），壯族。1955年被授予中將軍銜。
覃健（1911 － 1959），壯族。1955年被授予中將軍銜。
韋祖珍（1912 － 1982），壯族。1955年被授予少將軍銜。
覃士冕（1914 － 1981），壯族。1955年被授予少將軍銜。
覃應機（1915 － 1992），壯族。做過廣西壯族自治區人民政府主席。
東蘭開夏

東蘭開夏最後產品之一，Olympus車身。
東蘭開夏（East Lancashire Coachbuilders，簡稱East Lancs）係英國布力般一間巴士車身製造廠，1934年成立。
東蘭開夏曾經轉過幾次手。2007年8月17號，當時隸屬British City Bus嘅東蘭開夏俾人接管，不過好快就俾Darwen Group收購咗，而東蘭開夏亦改名做Darwen East Lancs。
2008年6月，Darwen宣佈收購另一間巴士生產商Optare，同時Darwen改名叫Optare plc。收購合併喺2008年7月完成，自此東蘭開夏同埋Darwen呢兩個名俾Optare取代。
東蘭開夏個名就嚟停用嗰時，佢有Esteem單層車身、OmniDekka、Olympus同埋Visionaire雙層車身。冇耐之後Esteem車身生產搬咗去Rotherham，2009年停產；而OmniDekka、Olympus同埋Visionaire車身喺2011年停產，原本東蘭開夏間廠就專做產品開發、翻新同埋改裝工程。
2012年5月，原東蘭開夏間廠卒之收檔。
東西宮略

《東西宮略》（英文：Queens of Diamonds and Hearts），係香港無綫電視製作嘅古裝電視劇，由郭晉安、陳法拉、陳敏之同阮兆祥領銜主演，監製黃偉聲。呢套劇用鍾無艷做主題。
東角Laforet

東角Laforet（又叫東角商場）係香港銅鑼灣一座商場，喺東角道24-26號置安大廈地下到2樓，前身係1996年香港崇光百貨開嘅「The New Face by Sogo」（嗰時俗稱「Sogo新翼」），2006年改做商場，拆咗做140間商舖，總面積共45,000平方呎。佢同附近嘅銅鑼灣地帶商場都係由華人置業管理

租戶
東角LAFORET地下全層係出名珠寶首飾店周大福，商場1樓同2樓就以日本原宿設計概念包裝，當中超過9成商舖賣女性服裝同飾物，近年亦有賣男性服裝同飾物舖頭進駐。喺商場2樓重有日式料理舖板長壽司。
東角中心

東角中心（East Point Centre）係香港一座寫字樓，喺銅鑼灣軒尼詩道555號，鄰近東角道。大樓分兩期，第一期1985年起好，第二期1993年起好。基座係香港崇光百貨銅鑼灣總舖。
攰

攰（粵拼：gui6，又作癐） 係種感覺，一種生理信號。令生物體有唔舒服嘅感覺。喺人體，係種自然反應。

字
攰，可拆解為「支」同埋「力」，代表體力透支。亦會寫成形聲字癐。

種類
其中攰會眼瞓，係指生物需要休息。只要瞓夠時間，就會消除攰呢種感覺。
攰亦有疲勞、筋疲力盡嘅意思，例句：「今日返工由朝返到晚，好攰呀！」
支鏈澱粉

支鏈澱粉（粵拼：zi1 lin2 din6 fan2，Amylopectin）係天然澱粉嘅兩種主要高分子化合物之一，係種有樹枝形分支結構嘅多醣。
支納維基

支納維基（俗稱：支那維基）係個中文起底網站，由家陣流亡日本個中國大陸反中共人仕肖彥銳創立，營運者宜家都喺外地。渠有刊登中共二五仔收錢賣個習明澤傍鄧家貴之少少證件資料。有理論話，惡俗維基案嗰尐被告人都係無辜個，所謂罪名都係部分中共公安為徂領功而炮製個冤案；嗰啲執法者基於惡俗維基傍支納維基以前有關，而虛構案情，砌人等生豬肉。
支語警察

支語警察，係源自互聯網世界嘅用語，泛指對中國用語極度敏感，鍾意糾正人哋用中國用語嘅人（特別係台灣人）。呢個用詞帶有貶義，其中「支語」就係用來貶稱「中國用語」。
不過，呢啲網民有時會被批評矯枉過正，甚至引起兩岸三地網民之間嘅罵戰。例如，有啲用詞就連台灣教育部自己嘅網絡字典都有記載，但有啲人睇到好多中國人用，就以為係中國嘅用語。呢啲矯枉過正做法，因而被人批評。另外，有啲台灣人話「手提包」是台灣用語，「手袋」是支語；「憂鬱症」是台灣用語，「抑鬱症」是支語等等，又鄙視呢啲「支語」唔好聽或唔文雅。結果就有網民批評，質疑呢啲人對台灣用語同「支語」嘅二分過於狹隘，隨住網絡世界港人群體對「支語警察」嘅嘲諷同批評也相應激增，演變為一場港台語言文化辯論。
亦有人形容，呢啲現象其實係反映緊一啲台灣人對自己文化認同嘅焦慮。
支離疏

《支離疏》係香港歌手黃秋生嘅第1張音樂專輯，喺1995年推出。專輯主要以當年嘅地下音樂組織「獨立時代」製作，而幕後班底就以一啲電影名嚟表示。
支票

支票係一張票，由畀錢嘅人寫畀財務機構，指示機構響佢存款戶口，響指定期間，交指定數額嘅錢畀收錢人。人可以為普通人又或者法人。支票係合約嘅一種，指示財務機構無條件咁過數。銀行會予先印定支票畀客戶，支票有各種防偽措施。而劃線支票，即是響普通支票左上角劃兩條平行線，但係持票人只可以存入戶口，唔可以直接攞現金。
支氣管

支氣管（英文bronchus，複數bronchi）係通向兩邊肺嘅氣道，一邊一條。
支笏洞爺國立公園

支笏洞爺國立公園（日文：支笏洞爺国立公園／しこつとうやこくりつこうえん Shikotsu-Tōya Kokuritsu Kōen）係日本北海道西南部一個國家公園，以支笏湖同洞爺湖嘅陷落火山口為中心，有有珠山、昭和新山、樽前山同羊蹄山等多座火山，連同火山性湖沼同温泉形成嘅火山羣。呢個國立公園係北海道內遊客最多嘅，2015年有1,103萬人次到訪。
捲上你的床

《捲上你的床》（Talker: Bed Talk）係香港電視娛樂製作嘅清談節目，2017年4月3號至9月25號逢禮拜一23:30-00:00（晚吹時段）喺ViuTV播出，主持係火火、余逸思、崔碧珈。節目主持會坐喺床上面同嘉賓傾。
捲脷音

捲脷音或者嗌脷尖後音（英文：Retroflex consonant），喺語音學嚟講係指發音嗰陣用脷尖掂到硬腭嚟發音嘅輔音。當捲起條脷去掂硬腭前面嗰部分嘅時候，會阻住某啲氣流嘅郁動，從而就會產生「捲脷音」。
捲閘

捲閘係種閘門，由好多條橫板鉸接埋一齊，捲起佢就可以開閘，放返落嚟就可以閂閘。捲閘可以係手動，亦可以係電動。早期捲閘多數用金屬做，之後發展出用透明塑膠做，叫「水晶捲閘」。
捷克

捷克共和國（捷克文：Česká republika‎，簡稱 Česko）係中歐一內陸國，首都響布拉格。
而喺捷克嘅國際通用稱呼方面，雖然習慣上英文多數係以Czech Republic‎稱呼佢，但係事實上喺一份1993年時公佈嘅官方文件入面，捷克外交部要求世界各國喺地理用途上提及捷克呢個地區嘅時候，應該用Czechia‎（等於捷克語嘅Česko‎）呢個名嚟稱呼佢，而Czech Republic就‎保留，作為官方文件嘅時候使用。

史
捷克塊地曾經出現過舊石器時代文化同埋新石器文化，9世紀初步統一嘅波希米亞王國大致係今日捷克嘅前身。
15世紀，信天主教嘅哈布斯堡家族入主波希米亞，但係波希米亞鄉民大多皈依胡斯教派。喺1555年，哈布斯堡君主簽署奧格斯堡宗教和約，授予波希米亞人宗教自由。1618年費迪南二世因為強制推行天主教，引爆整個歐洲新教同天主教之間嘅三十年戰爭。
1806年神聖羅馬帝國解散，波希米亞先後成為奧地利帝國同埋奧匈帝國一部分。1918年第一次世界大戰結束，奧匈帝國瓦解，素來關係較為密切嘅捷克同斯洛伐克喺1918年10月28號合併為捷克斯洛伐克共和國（Československo‎）。
喺第二次世界大戰期間，捷克同埋斯洛伐克曾經喺納粹德國統治下短暫分開過一小段時間，但大戰後又成為一個國家。
1948年2月，捷克斯洛伐克共產黨開始一黨執政。1968年發生要求民主變革嘅布拉格之春，但因為蘇聯軍事干預而失敗。直至1989年11月，捷克斯洛伐克爆發天鵝絨革命，實現民主變革，開始實行多黨議會民主制。
喺1992年嘅公民投票後，捷克同斯洛伐克喺1993年1月1號解體成為兩個獨立國家，獨立後沿用10月28號作為國慶日。同年1月19號，成為聯合國成員國。
捷克1999年加入北約，2004年5月1號加入歐盟成為正式會員國，2007年12月21號成為神根公約會員國。

行政區劃
依家捷克分做13個州同布拉格直轄市。
捷克克朗

捷克克朗（koruna česká）係捷克嘅法定貨幣，1993年開始用，同斯洛伐克克朗一齊取代咗捷克斯洛伐克克朗。
東海道·山陽新幹線

東海道·山陽新幹線係日本新幹線嘅東京站同博多站之間嘅名稱。山陽新幹線以東海道新幹線延線方式建設，而且有較多列車跨線路運行，統稱「東海道·山陽新幹線」。同九州新幹線直通後，亦統稱「山陽·九州新幹線」，亦可以3條線路合稱「東海道·山陽·九州新幹線」（JR西日本會喺自己公司嘅主要車站定期嘅張貼新幹線時刻表，以「東海道·山陽·九州新幹線」標記。）。
東海道

東海道係古代日本嘅一個地區，五畿七道嘅「七道」之一，喺本州東南部。
東海縣

東海縣係中國江蘇連雲港一個縣，總面積2037平方公里，人口113萬。
曾志豪

曾志豪 （前英文名Gary，1978年11月22號—）係香港嘅傳媒人，曾經做過香港電台嘅節目主持人，喺港台電視部嘅節目《頭條新聞》嗰度飾演徐副官、小豪子等角色，同吳志森飾演嘅大帥、太后等一齊諷刺時弊。佢亦都係有線新聞已經停播嘅節目《周日不講理》（2016年2月7號起，改名做《Sunday有理講》）主持人。依家，曾志豪係德國之聲嘅中文客座評論員。

簡介
曾志豪小學讀過德信學校（小五及小六），中學讀東華三院張明添中學，大學讀香港浸會大學傳理學院中文系。
2002年佢因為《自由風‧自由Phone》︰暴力抗爭的悲劇-六七暴動的啟示The tragedy of violent protest（編導及採訪：陳燕萍、曾志豪．監製：陳耀華）獲得第七屆人權新聞獎（Human Rights Press Awards）中文電台組嘅冠軍 。
2017年《頭條新聞》改咗「太后與小豪子」嘅環節，曾經改咗做「大帥來了」。「大帥來了」由吳志森扮演大帥，曾志豪扮演徐副官。
曾志豪曾經係香港電台節目《時事沙龍》（接替胡世傑）、《無火主席》、《公民社會》（一台時期，2003年9月17號-2008年9月12號）、《瘋show快活人》同埋《中女宅男殺很大》嘅節目主持人之一。
2011年梁思浩因為遲到、曠工問題，離開咗《瘋show快活人》節目，之後曾經幾次話佢受到曾志豪同埋拍檔貴花田出賣，鄭經翰亦都話過佢係「反骨仔」，原因係曾志豪曾經喺報紙撰文話鄭經翰間屋有僭建問題，鄭經翰於是喺報紙回應，二人開始咗筆戰，互相開火。
佢亦都定期喺明報、蘋果日報、信報、爽報、AM730、都市日報等報紙寫專欄，係香港產量好高嘅專欄作家。
曾志豪出版過好幾本書，包括《大國勃起》、《抽乾香港》、《中女挑宅男》。佢亦都曾經做過陳淑莊棟篤笑嘅嘉賓。
曾志豪同陳嘉銘合演過棟篤笑《國民跣底教育》。
曾志豪有紋身，紋身圖案係佢已經死咗嘅一隻狗。
2019年，曾志豪進軍YouTube，同吳志森合辦時事評論頻道「志森與志豪」，雖然名義上呢個係佢哋兩個人嘅合辦頻道，但係曾志豪係頻道最主要嘅營運人，經常上傳一啲只有他一個人主持節目嘅短片。之後呢個頻道改名做「志豪LiveShow」。
2021年7月11號，曾志豪喺Facebook宣布自己已離開咗香港，會定居臺灣。
曾志豪喺2023年3月3號開始，為台灣中央廣播電臺做首個港台傳媒人合作嘅華粵雙語跨媒體實境影音節目《歹勢 打攪晒》，呢個節目共有5集。
有傳曾志豪已經喺2023年中嘅時候移咗民去英國，不過佢聲稱，只係去英國探朋友，因為依家實在有太多朋友喺英國。

被解僱事件
2021年6月18號，佢主持完電台節目《瘋Show快活人》之後，俾上司約見，然後突然俾香港電台炒咗魷魚。香港電台向外界指出，佢哋希望藉住第二台成立40周年嘅時候「復刻」啲節目，所以要撤換主持人。
曾志豪指出，他主持的風格是不會迴避社會議題，會將社會事件以輕鬆形式告訴觀眾，並認為是因此而被解僱。同時，佢亦都批評港台解釋嘅理由可笑，因為如果係為咗「復刻」以前嘅節目，咁主持咗節目26年咁耐嘅貴花田，無理由會同時俾解僱。香港浸會大學新聞系前助理教授杜耀明指出，曾志豪俾港台解僱呢單嘢反映「港台會失去批評、嘲笑政府及社會現象的功能，有損公共電台的可信性」。 不過親中派傳媒人，現任顧問嘅原姿晴就認為，曾志豪既有喺節目講粗俗說話嘅不良紀錄，佢主持嘅節目《頭條新聞》又俾通訊事務管理局裁定違反「節目標準」，有關節目「污衊和侮辱警方、資料不準確」等，未確實遵循《香港電台約章》嘅「提供準確而持平的新聞報道、資訊、觀點及分析」、「增加市民對『一國兩制』其在香港實施情況的認識」同埋「提供讓市民了解社會和國家的節目，培養市民對公民及國民身分的認同感」，所以被解僱無問題。
之後，貴花田、曾志豪同王耀祖喺 YouTube 開咗「田豪祖3寶 channel 」繼續喺網上直播節目。
2022年12月，香港政府兩次發表聲明，指曾志豪喺明報寫嘅評論文章混淆視聽，並深表遺憾。12月30號，曾志豪喺明報發表以「我的最後一篇《明報》稿」做標題嘅文章，表明將唔會再喺明報寫專欄。

個人生活
曾志豪已經結咗婚，有兩個仔。

天鴿啟示錄
2017年8月25號，颱風天鴿導致澳門有十幾人死咗。曾志豪喺蘋果日報嘅副刊嗰度寫咗（天鴿啟示錄），佢話「天鴿飛到澳門，意外地讓香港人不再羡慕澳門人了。我們曾經為了澳門可以年年派錢眼紅妒忌，但一場風暴，叫人看到澳門官員應變緩慢的官僚作風，簡直可以和青嶼幹線雙向收費第一天搞到一鑊粥，互相輝映。停電斷水的落後淒涼，又令我們醒覺，澳門派的幾千元，其實是要你節哀順變不要傷心的帛金」。
有網民認同曾志豪嘅講法，指責澳門政府每年派錢，但係就唔花錢嚟完善城市規劃同埋基礎建設，甚至形容每年9000元喺「掩口費」同「肉金」。
之後，曾志豪喺報紙嗰度寫咗專欄「和諧不能救災」，批評澳門政府拒絕部分香港記者入境，嘲諷當局「迷信和諧便能救災」。

直播節目講粗口
2018年7月11號，曾志豪喺直播節目《瘋show快活人》嘅時候，爆粗講咗「屌你老味」。港台機構傳訊及節目標準組總監伍曼儀證實咗呢件事，指經過佢嘅了解之後，當時曾志豪要播出另一條宣傳聲帶，但係就㩒錯掣，令佢「發忟憎」鬧自己嘅說話出咗街。直至6點左右，港台收到大約約三十幾個有關嘅電話，當中有投訴、不滿嘅，亦有慰問、支持曾志豪嘅，仲有俾意見嘅。港台跟進呢件事之後，曾志豪由2018年7月12號開始放假到23號先至復工，總共停工11日。佢嘅《瘋show快活人》、《中女宅男殺很大》同《頭條新聞》嘅工作都會暫停。
曾恩波

曾恩波（1915年11月10號—1989年2月6號）係中國男記者。佢係廣東高明人，喺燕京大學新聞系畢業。先後喺《中外新報》、《南華早報》、中央社任職記者。曾隨軍報導北緬甸、太平洋戰情。1945年9月2號，盟軍接受日本投降，曾恩波首先發出新聞稿。及後親歷東京審判。韓戰時報導「遣返委員會」實況，獲中華民國頒令嘉獎。其後派駐香港，經歷六七暴動。1972年起歷任《香港時報》社長、董事長。喺1986年中華民國立法委員選舉當選僑選立法委員。1989年2月6號喺香港過身。
曾慶瑜

曾慶瑜（Regina Tsang Ching-Yu，1956年10月12號—），香港女演員同女歌手，喺台灣發跡，祖籍廣東。

經歷
七兄弟姊妹排第六，資深配音員曾慶珏係佢家姐。一九七五年，二人香港培正中學一齊畢業。後尾去美國留學，喺西雅圖大學學習酒店。一九七八年，返港度假，參加香港小姐競選得季軍，自此從事影視。
一九七九年，簽無綫電視，《獵鷹》一片成名，成為當家花旦，一九八三年射鵰英雄傳以及神鵰俠侶 演瑛姑。一九八五年，轉投亞洲電視，下年又去咗台灣。之後又重投無綫，並涉足歌壇。第一張華語唱片係劉家昌製作《我不哭》專輯。
曾慶瑜唱歌了得，一九九八年得第23屆金鐘獎女歌星演員獎，此為金鐘歌后。歌出名有一九八七年《今夕是何夕》以及一九九〇年《隨風而逝》。
之後一九九〇年又喺台視綜藝節目《玫瑰之夜》，為第二代女主持人。
傳聞曾慶瑜曾先後同演員馮淬帆同歌手譚詠麟有一段情。
曾慶祥

曾慶祥，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
曾愛媚

曾愛媚（Tsang Oi Mei, Amy，1983年7月9號—），係香港前電視藝員，2006年入行，先後做過無綫電視同香港電視網絡藝員。

簡歷
曾愛媚係美籍華人，祖籍中山。佢參選2006年度香港小姐競選入圍決賽，之後讀第21期無綫電視藝員訓練班畢業到之後主要拍劇集。期間佢同王貽興傳過緋聞。2012年佢轉投香港電視網絡，拍過幾套劇，約滿後退出幕前。

電視劇（無綫電視）
呢個表唔完整，歡迎加料。
曾慶忠

曾慶忠，香港親中派政治人，2023年香港區議會選舉後被政府委任做區議員。
曾慶珏

曾慶珏（英文：Monica Tsang），係香港女配音員。
1977年加入無綫電視，至1991年移民加拿大。移民後亦不時返香港做配音工作，2010年成立清泉製作公司。
曾慧雲

曾慧雲（英文：Shally Tsang Wai Wan，1966年5月18號—）係無綫電視部頭合約女藝員，1984年無綫電視藝員訓練班畢業後加入無綫電視。
曾憲九

曾憲九（1914年9月2號—1985年5月30號），湖北武昌人，係中華人民共和國外科醫生同埋大學教授。
摩爾

摩爾係個表示物質數量嘅量度單位，亦係七個國際單位制嘅基本單位之一，符號㏖。
1摩爾物質裡面所含嘅粒子數等於喺12克碳-12（）裏面嘅原子數目，爾個數等於阿伏加德羅常數嘅數值。
用摩爾做單位嘅時候，一定要交代清楚所講嘅粒子係乜。例如，「一摩爾氧」係無意義嘅，一定要講清楚係一摩爾氧原子定係一摩爾氧分子。
摩澤爾

摩澤爾（法文：Moselle）係法國大東部其中一個省，編號57，首府梅斯。
摩爾人

摩爾人係中世紀源自北非嘅穆斯林，曾經征服過伊比利亞半島週邊地區。佢哋唔係單一種族，但多數膚色都比較深。
摩洛哥薄荷茶

摩洛哥薄荷茶係摩洛哥同其他北非地方嘅一種茶，用綠薄荷葉、綠茶葉同糖去沖。
摩洛哥迪拉姆

摩洛哥迪拉姆（درهم مغربي）係摩洛哥嘅法定貨幣，1960年開始用。
摩爾多瓦列伊

摩爾多瓦列伊（leu moldovenesc）係摩爾多瓦嘅法定貨幣，1993年開始用。
棕果蝠

棕果蝠（Leschenault's Rousette 或者 Rousettus leschenaulti）又叫做印度果蝠，係一種原產東南亞嘅一種果蝠。

分佈
分布範圍包括巴基斯坦， 印度，斯里蘭卡， 阿薩姆， 中國南部，爪哇同越南 。

生活習性
有別於一般果蝠，佢哋主要住響山窿內，但亦會住響人工環境，例如引水道同礦洞裏面。佢哋會用回聲定位嚟分辨方向。群居，數量由幾隻到幾千隻不等。
為食果性，食物包括果實同花粉，但外國文獻亦有捕食軟體動物嘅記錄。

過去嘅量度
根據 Lekagul 同 McNeely 響 1977年嘅量度顯示，前臂長度界乎 75 到 85 毫米之間，尾長 10 到18 毫米，身長平均 95 到120 毫米，而體重界乎 45 至 106 克之間。

喺香港嘅研究
棕果蝠係現時香港最大型嘅蝙蝠，佢哋亦係唯一住響天然海蝕洞嘅品種。近年研究亦顯示佢哋為多種植物傳播花粉（例如黧豆屬植物）同傳播種子（例如榕樹）。
棕櫚島塔

棕櫚島塔係阿拉伯聯合酋長國杜拜一座起唔成嘅摩天樓，2003年話起，選址人工島朱美拉棕櫚島，計劃起750米高，有120層。到2009年，因為發展商財政問題，宣佈話停咗個起樓計劃。
棕櫚科

棕櫚科（粵拼：zung1 leoi2 fo1；學名：Arecaceae）；又叫檳榔科（ban1 long4 fo1）；佢係棕櫚目（粵拼：zung1 leoi2 muk6；學名：Arecales）嘅唯一科，佢屬下有202個屬，大概2,800幾個品種嘅植物。而呢啲植物一般喺熱帶同亞熱帶地區入面先至搵到佢。
呢種植物嘅特點係樹幹比較直，冇分枝，大多數都係喬木，得少數係灌木或藤木。樹葉大多數都係一抽生喺樹頂。

省藤亞科 Calamoideae
※：按佢嘅自助法嚟講，支持率喺50——80%嘅範圍入面。
（無）：按佢嘅自助法嚟講，支持率超過80%。
棕櫚糖

棕櫚糖係由棕櫚樹提煉嘅食糖，喺南亞、非洲各地都好普遍。佢個樣帶淺黃色。
棕櫚酒

棕櫚酒係用棕櫚樹樹汁釀嘅酒，色水奶白，喺非洲、南美洲、南亞同東南亞都有人釀。
棕樹街

棕樹街（Palm Street）係香港大角咀一街，介乎晏架街同櫻桃街之間。
棕櫚

棕櫚（粵拼：zung1 leoi4*5；學名：Trachycarpus fortunei）係棕櫚科棕櫚屬嘅常綠喬木。喺中國嘅華南地區同緬甸北邊嘅低海拔地區都可以搵到佢。

形態
呢樖嘢一般有3——5m高，個樣都幾直吓。佢嘅葉係園嘅扇形，有比較窄嘅褶皺痕響度，羽狀深裂品種，有長柄，葉色係翠綠。而佢嘅花係比較幼嘅黃色肉穗花序，而且公乸唔同樹；雖然佢嘅萼片同花瓣都係好似隻蛋噉，但係花公嘅花絲係分開咗，而花乸嘅花藥係比較長嘅，呢種植物一般喺每年5－6月開花。而佢嘅核果係長嘅橢圓形或波形，直徑得1cm到，一般喺每年8——9月份結果。

用途
呢樖嘢一般用嚟做綠化植物，同時佢嘅葉可以用嚟搞編織或整條繩纜都得。另外，佢嘅葉柄重可以用嚟做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
棕櫚嘅葉可以用嚟做藥，佢可以醫嘔血，疴血，血尿，大便出血，崩漏瀉血、痢疾、疴尿唔通暢呢度病。

文化
而家全球各地都有好多建築、地名同部分商標產品等等，好多都有講到棕櫚嘅植物。

杜拜嘅棕櫚群島
内文：棕櫚群島
喺阿聯酋嘅杜拜嗰邊有個嗌「棕櫚群島」嘅地名，佢哋都係杜拜嘅兩座人工島。而呢啲人工島都喺2001年由荷蘭嘅拿基爾（荷蘭文：Nakheel）公司負責開始喐手起，一直起到2005年底先至起好。到咗2007年10月初，呢個島變咗世界最大嘅人工島。而另外一堆群島喺2008年就停咗工。

棕櫚泉
内文：棕櫚泉 (加州)
喺美國嗰邊有個嗌「棕櫚泉」嘅城市，雖然佢係溫帶沙漠氣候，但喺嗰頭嘅高爾夫同旅遊界都幾出名吓。

有關嘅書
《江蘇沿海地區原色種子植物誌》。頁 243。ISBN 978-7-03-037655-8。
《植物學野外實習手冊》。高等教育出版社。頁 119。ISBN 978-7-03-031536-6。
拱化

拱化係西夏皇帝李諒祚嘅第五個年號，相當於公元1063年到1067年，前後總共5年。
拱北

拱北係珠海市香洲區嘅一條街道，同澳門交界，拱北口岸就嚮呢度。
括吐露嘅呼喚

《括吐露嘅呼喚》（英文：The Call of Cthulhu）係 H. P. 愛卡夫喺 1928 年出嘅一篇短篇故仔。
呢篇短篇故仔係愛卡夫式恐怖嘅早期代表作品之一。
括吐露神話

括吐露神話（英文：Cthulhu Mythos）係有關20世紀初美國宇宙性恐怖作家侯活·菲臘士·愛卡夫所想像出嚟嗰個虛構宇宙嘅一柞故仔，以括吐露呢個角色為代表。
拮

拮／㓤（粵音：gat1），抑或嗌做隊／㨃（粵音：deoi2），係一款動作，指攞起一啲尖嘅嘢跟手插入某人或者某樣嘢度。呢個動作通常嚟講係有目的性嘅，譬如話刺客同埋殺人犯要隊冧某個人，但係亦都有可能係唔小心拮親自己或者人哋。拮／㓤呢種動作同斬抑或𠝹嘅分別係拮人哋嗰陣通常係揸實用嚟拮嘢嘅嗰樣物體（譬如話刀）跟住垂直噉插入攻擊目標，而過程中冇𠝹開過或切開過目標呢個動作。
松雞

松雞（Tetrao urogallus）係雉科松雞屬嘅一個品種，分佈喺歐洲同亞洲嘅北部。
松雀花屬

松雀花屬（粵拼：cung4 zoek3 faa1 suk6，學名：Aspalathus ），係豆目豆科蝶形花亞科嘅其中一個屬。
松鼠狗

松鼠狗（粵拼：cung4 syu2 gau2）係一種狗，起源自德國東北部，個樣有啲似松鼠，可以有好多唔同顏色，例如白色、黑色、啡色、紅色、橙色等。一般大概重1-3公斤，高22-28厘米。
原產地係波蘭西北部同德國東北部沿海交界嘅波美拉尼亞。
松鼠狗因為體型細，亦會被分類玩具狗，即係經過精選嘅小型同伴狗或寵物狗。

性格
松鼠狗性格活潑佻皮，好聰明，有好奇心同埋強烈嘅霸地盤慾望。
松鼠狗係一種非常容易融入家庭嘅狗種，一般松鼠狗會揀一位家庭成員為領袖。
松鼠狗身型細，唔係理想嘅「看門狗」，但係佢有尖銳嘅吠聲，對陌生人都會係一種警告。
松鼠狗可以群體生活，對同類好友善，但係若果遇到有攻擊性嘅狗，松鼠狗會不顧一切咁反擊，就算比佢大幾倍嘅狗亦都一樣。

壽命
松鼠狗係一種健康嘅狗品種，壽命同其他玩賞狗差唔多，普遍長命嘅可以到12至16歲。
松香

松香，英文叫resin或者rosin，係松嘅樹脂，不過都有其他針葉樹嘅樹脂。樹脂加熱後將液體揮發走，淨低乾埋就變成黃色一嚿。松香係半透明，係藥材一種，亦都可以做油，蠟。焊電路板都用到松香，佢亦都可以搽落樂器弓弦。
松香化石咗之後就變琥珀。
松鼠

松鼠（Sciuridae）係嚙齒目動物嘅一類，特徵係有好大條多毛嘅尾，主要食果仁維生。
維基同享有多媒體嘅嘢：Sciuridae
松雞族

松雞族（學名：Tetraonini）係鳥綱雞形目雉科一個族，舊時歸類做松雞科（學名：Tetraonidae）松雞亞科（學名：Tetraoninae），下有10個屬。
松露

松露，係一啲子囊菌門嘅食用菌（多數指西洋松露屬）嘅子實體，係種貴價食材，同魚子醬、肥肝一齊叫「世界三大珍饈」。常見松露品種包括黑松露同白松露。
松隆子

松隆子（日文：松 たか子，1977年6月10號—），日本女歌手、演員，喺東京都度出世。2009年嗰陣憑住電影《櫻桃與蒲公英》，攞到第33屆日本電影金像獎最佳女主角。
植村友哉

植村友哉（2000年5月19號—）係日本足球員，打中場位置，效力YSCC橫濱。
植村慶

植村慶（1981年9月24號—）係日本足球員，司職守門員，效力過湘南比馬，磐田山葉，及福島聯。
植木繁晴

植木繁晴（1954年9月13號—）係日本足球員，司職前鋒，曾經喺1979年爲日本足球代表隊出場1次。
植村修一

植村修一（1966年12月3號—）係日本足球員，司職守門員，效力過豐田汽車，及京都不死鳥。
植樹節

2009年4月25號植樹節當日，美國明尼蘇達州羅徹斯特街頭啲自願者搞植樹活動。
植樹節（粵拼：zik6 syu6 zit3）係部分國家為咗激發啲人種樹同保護樹木嘅感情，而促進國土綠化同保護人類依賴而生存嘅生態環境嘅節日。唔同國家，植樹節都唔一樣。全球第一個植樹節喺1594年喺西班牙搞。
植村晉

植村晉（1964年4月9號—）係日本足球員，司職後衞，效力過大阪飛腳。
植桂書室

植桂書室係香港一座歷史建築，喺新界元朗八鄉，屬香港最舊式嘅中國傳統書室，用作祭祀祖先同埋教育村中細路嘅用途。植桂書室早喺1899年英國租借新界之前就已經喺度，估計係清朝中期起嘅。書室係由八鄉上村嘅黎氏族人黎金泰所起，用作教育鄉村啲細路。1930年嗰時，呢個建築就改為祭祖之用，同埋用嚟搞村民會議、春秋二祭同婚嫁儀式。香港重光後，呢座建築就改辦「永慶學校」提供現代小學嘅教育，後來又改為幼稚園，最後喺1960年停辦，之後就一直空置。
2007年5月4號，植桂書室被評為香港三級歷史建築。由於日久失修，古物古蹟辦事處會先行維修，完成後先開放畀市民參觀。2007年6月29號，植桂書室更評定為香港法定古蹟。
植村映一

植村映一（1975年12月1號—）係日本足球員，司職中場，效力過甲府風林。
李克強訪港

李克強訪港係指2011年8月16號到8月18號嗰段日子，時任中共中央政治局常委、中國國務院副總理李克強到香港，展開一共3日嘅考察活動。

行程
8月16號：
到九龍茶果嶺麗港城26座做家訪，訪問時任渠務署主任秘書兼麗港城業主委員會主席嘅郭桂明屋企。
探訪長者中心。
8月18號：
出席香港大學百周年校慶典。期間學聯嘅李成康等人搞示威，引起保安爭議。

住宿
李克強訪港期間，佢住喺灣仔君悅酒店。
李克用

李克用（856年—908年），沙陀族人，本姓朱邪（又作朱耶），佢阿爸受大唐天子賜李氏，係大唐末年最強大嘅藩鎮節度使之一，後嚟受唐封為晉王。佢係後唐莊宗李存勗阿爸，後唐創立之後，尊稱佢做太祖武皇帝。

生平
李克用阿爸朱邪赤心因為鎮壓龐勛兵變有功，受唐懿宗賜姓名為「李國昌」，所以克用都用「李」嚟做姓。李克用係李國昌第三仔，家族入面暱稱為「三郎」。因為天生一隻眼細啲，而畀人叫做「獨眼龍」；佢作戰驍勇，又因為佢衝鋒陷陣係諸將之冠，軍中又叫佢做「飛虎子」。佢重有個綽號叫「鴉兒」。
李克用15歲就從軍。乾符五年（878年），大同（家下山西省大同市）防禦使段文楚執法嚴厲，士卒怨恨。李克用畀下屬擁立，殺段文楚起事。廣明元年（880年）再殺河東（家下山西省太原市）節度使康傳圭，佔領太原，冇耐打輸畀唐軍，同阿爸着草去韃靼部落。
後來，朝廷赦免咗李氏父子嘅罪，要李克用帶沙陀軍南下助戰，鎮壓自稱大齊皇帝嘅黃巢。中和三年（883年），屢敗齊軍，黃巢退出長安，李克用被命為河東節度使，河東都做咗佢後來嘅根據地。中和四年（884年），李克用再南下大敗齊軍，最後逼到黃巢喺狼虎谷（喺家下山東省萊蕪市）自殺。
天祐四年（907年），朱溫篡唐稱帝，建立後梁，改元開平。李克用重用返大唐嘅「天祐」年號，以復興唐朝為名，同後梁展開爭鬥。第二年（908年），李克用死，仔李存勗繼位。後來，李存勗滅後梁、建後唐，李克用被追諡為武皇帝，廟號太祖。
李克農

李克農（曾用名李震中，1899年9月15號—1962年2月9號）係安徽巢縣烔煬河人。做過中共中央社會部部長、中華人民共和國外交部副部長、中國人民解放軍副總參謀長。「龍潭三傑」之一。
李克農有上將軍銜，參加過長征（1926-1928）、國共內戰（1946-1950）、朝鮮戰爭等等。
1962年2月9號，李克農喺北京死咗。

評價
美國中央情報局評價佢係「強而有力嘅對手」，喺知道佢死咗之後因為咁而好慶幸。
李典

李典（粵拼：lei5 din2，180年？—217年？），字曼成，山陽鉅野人，佢嘅老豆喺李乾，有個仔叫李禎。做將領好有儒風，好學問，鍾意睇唔同嘅書，唔會同其他武將爭功，尊敬啲賢士大夫，軍營裡面啲人稱佢做長者。

同老豆效力
開頭同老豆李乾跟住曹操襲擊黃巾軍，喺壽張打敗黃巾軍。又參加征討袁術、攻打徐州呢啲戰役。佢老豆喺呂布別駕薛蘭、治中李封嘅招降下拒絕，俾佢哋殺害。李乾個仔李整帶領佢嘅兵馬，破薛蘭、李封佢哋，後嚟去世，封李典做穎陰令，中郎將，後嚟轉移做離狐太守。

攻打袁氏
官渡之戰嗰陣李典負責押運糧草。袁紹輸咗之後，升做裨將軍。曹操攻擊袁尚、袁譚嗰陣李典同程昱負責押運糧草。袁尚嘅部下高蕃屯兵喺河上阻住曹軍用水道運糧，李典睇到高蕃輕敵，同程昱過河將佢擊敗。建安九年（204年），參與圍攻鄴城。建安十年（205年），同樂進喺壺關圍攻高幹。建安十一年（206年），喺長廣打底管承。封做捕虜將軍、都亭侯。

抵抗劉備
建安七年（202年），劉表叫劉備北侵，夏侯惇帶領兵馬，劉備退兵誘敵，俾李典睇穿，但冇俾夏侯惇接納。夏侯惇同于禁進攻，俾劉備伏擊，但劉備又俾喺度留守嘅李典擊退。

幫合肥解脫危境
建安十四年（209年），李典同張遼、樂進駐守合肥。建安二十年（215年），孫權帶兵包圍合肥，李典唔計私嫌同張遼一齊打倒孫權，威震逍遙津，幫合肥解脫危境。冇幾耐病逝，享年三十六歲，諡〔愍侯〕。
李克強反貪

李克強反貪係指由李克強做咗中國國務院總理之後，做嘅一切反貪腐。

起因
因為大陸被人話「已經腐敗成風」，所以李克強宣誓就職嗰陣表明要「反貪污」。喺佢做咗總理之後，聯手中共中央總書記習近平同中央紀委書記王岐山，「中共反貪」就開始咗。

第十二屆全國人大第二次會議記招
李克強喺人大會議完咗之後開記者招待會，亦都籍住呢個機會宣示反貪嘅決心，話「開弓冇回頭箭」，重申中共「有貪必反，有腐必治」，但係佢冇講到前中共政治局常委、前中共政法委書記周永康嘅貪污案。李克強形容貪污係「天敵」，中共「零容忍」，佢話無論幾高職位都好，都要依法辦事。

影響
李克強咁樣做令到中國共產黨同中國政府冇咁貪腐，喺中國具有影響力，亦因為咁，中國大陸嘅「強國」地位亦都穩如泰山，可以同美國、俄羅斯、法國、英國平起平坐。
李克強經濟學

李克強經濟學（英文：Likonomics）呢個詞語源自英國嘅巴克萊資本（英文：Barclays Capital），即係管大陸經濟嘅國務院總理李克強為國家經濟發展制定嘅增長計劃。
巴克萊喺發佈嘅研究報告入面話，李克強經濟學有三個重要支柱，包括：「唔出台刺激措施」丶「去槓桿化」同埋「結構性改革」，佢嘅核心係向市場放權讓利。
李公蘊

李公蘊（974年3月8號—1028年3月31號），係大瞿越第五位皇帝，越南李朝開國皇帝，980年到1028年在位，史稱李太祖。
有線寬頻開電視

（英文：Fantastic Television Limited），通稱奇妙電視，係香港免費電視台，由有線寬頻（中文：有線寬頻）擁有。公司喺2013年10月獲行政長官會同行政會議原則上應承有得發牌，其後喺2016年5月31號正式發牌，並計劃喺發牌後12個月同24個月內分別開設粵語同英語頻道。粵語頻道「奇妙電視中文台」喺2017年5月14號開台，曾喺2018年10月27號改名做「香港開電視」，再喺2022年10月18號改名做「HOY TV」。公司嘅註冊資料喺2024年1月18號改用現名，節目結尾標誌喺同年1月29號改用現名。
唔同另外兩間香港免費電視台，「奇妙電視中文台」無喺啟播當日透過網站或者流動應用程式提供節目重溫。「香港開電視」而家有YouTube頻道，但訂閱人數遠低於其他免費電視台嘅頻道訂閱人數。

固網
2016年6月1號起，部分樓嘅公共天線訊號開始有兩個奇妙電視嘅靜態畫面做數碼電視傳送嘅測試訊號，靜態畫面內容分別係「奇妙電視中文台快將啟播（Fantastic TV Chinese Channel Coming soon）」及「奇妙電視英文台快將啟播（Fantastic TV English Channel Coming soon）」。兩個台曾經暫時用編號901／71（中文台）同900／72（英文台），之後就分別改咗77及76。同時，有啲公共天線嘅訊號出現咗兩個加咗黑邊嘅4:3模擬電視測試畫面嘅中文台，之後減到一個。
2017年5月14號，中文台喺晚上8點正式開始播放，而佢第一個節目喺節目巡禮《星匯奇妙77》。
2018年4月下旬，奇妙電視話，出現難以確定嘅情況同埋緊要人物有人事變動，雖然已經做咗啲嘢但準備嘅過程都重係有困難，就向通訊事務管理局申請將英文頻道開台期限延長2個月，當局話考慮奇妙電視特殊情況同經營環境後，做彈性處理，批准延長期限到7月30號，但強調哩次「破例」將唔可以做為先例，同唔畀再度延期。
2018年7月30號，英文台正式開始播放。

大氣電波
2021年4月29號，通訊局原則上批准奇妙電視嘅申請，除咗用固網外，亦可以用大氣電波做免費電視服務嘅新傳送方式。目標喺2022年第一季開始試用大氣電波廣播，並喺2022年底前開多一個新台。
2022年2月24號，通訊局正式批准奇妙電視申請使用大氣電波做新嘅傳送方式，奇妙電視將會用大氣電波頻道22（即478–486兆赫）播放佢嘅電視節目頻道。大氣電波版本嘅香港開電視同香港國際財經台預計唔遲過2022年4月1號廣播，78台預計唔遲過2022年11月24號或之前廣播。3月14號，奇妙電視透過第一批七個發射站為準備緊嘅大氣電波頻道進行技術測試。
2022年3月24號，直到3月31號之間用靜態畫面測試廣播。靜態畫面內容係「Ch77 香港開電視 及 Ch76 HKIBC 現正進行大氣電波訊號測試 Ch77 HK OPEN TV and Ch76 HKIBC Off Air Signal Testing」及「奇妙電視78台即將啟播 Fantastic TV Ch78 Coming soon」之後改咗做「78台即將啟播 Ch78 Coming soon」。
2022年4月1號，喺朝早6點鐘開始咗第一批嘅大氣電波廣播，同埋將會喺2022年嘅第四季或之前慢慢將覆蓋率提高到99% 。
2022年9月23號，香港開電視同香港國際財經台宣佈，大氣電波廣播嘅覆蓋範圍由嗰個月開始會擴大到全港約99%嘅人口。
2022年11月14號，HOY TV喺佢個Facebook官方網頁喥講78台將會喺2022年11月21號正式啟播，並改名叫做「HOY資訊台」，英文名叫做「HOY Infotainment」，而頻道嘅靜態畫面就改為顯示「HOY資訊台於11月21日正式啟播」及「HOY Infotainment will begin broadcasting on 21st November」。

頻道改名
2018年10月16號，奇妙電視宣佈77台喺10月27號改名做「香港開電視」，英文名叫做「Hong Kong Open TV」。
2022年10月17號，政務司司長陳國基同有線寬頻一班高層，包括集團副主席兼執行董事曾安業，喺發佈會宣佈「香港開電視」喺10月18號正式改名做「HOY TV」。

節目
以下係將會喺奇妙電視播放嘅外購動畫（包括電視動畫、OVA、劇場版同動畫電影）。
以下係奇妙電視嘅母公司－有線寬頻通訊有限公司旗下已經完成咗配音嘅外購動畫節目，並未曾喺香港嘅免費電視頻道播放，預計會喺奇妙電視開台後喺佢嘅免費電視頻道播放。
卡片鬥士翔
寵物小偵探
夢幻蛋糕師
絕對可愛CHILDREN
元素獵人
劍道甜心
魔法小咪路
有絲分裂

有絲分裂（jau5 si1 fan1 lit6，英文：mitosis）係真核細胞將佢細胞核入面概染色體分配到兩個子核之中嘅過程，係細胞分裂嘅一種。有絲分裂之後通常跟住落嚟嘅就係細胞質分裂（英文：cytokinesis），最後形成兩個分開咗嘅子細胞。有絲分裂同細胞質分裂畀人分去細胞週期嘅分裂期；喺呢個過程入面整出嚟嘅子細胞同佢嘅親本細胞嘅基因係一樣嘅。

階段
有絲分裂分咗做五個階段，分別係前期、前中期、中期、後期同埋末期。
有罪

《有罪》（英文：Guilty）係2018年上畫嘅中國電影，由陳少邦、陳日豐、莊思敏主演，鲁宗岳執導。套戲改編自李宗瑞迷姦案。
有線電視

有線電視係種電視訊號嘅傳輸方式，用同軸電纜直接傳送電視訊號，接收訊號後多數都要用專門嘅解碼器，先至送去電視度播。
有線通訊

有線通訊（英文：wired communication）係指喺兩點之間傳資訊，不過傳起上嚟係要喺兩點之間駁導電體先傳到嘅。
數據中心

數據中心（英文：data center）係指一棟或者多棟建築物，專係用嚟擺啲電腦系統同相關嘅部件。會擺喺數據中心嘅電腦系統通常會係一啲俾成個組織（例如一間企業）用嘅大型系統，用嚟裝一啲個組織啲成員要用嘅數據。
數據保安

數據保安（data security）係指保護數據庫入面嘅數據。
數據倉

數據倉（英文：Data warehouse），又叫資料倉，係由好多個數據庫組成，可以做報告同數據分析嘅電腦系統，亦係商業智能嘅核心組件。
數據分析

數據分析（data analysis）係指對數據作出分析，例如用數據建立統計模型解釋現象背後嘅原理。
數據壓縮

數據壓縮（data compression）係一種將電腦訊息透過量化之後，進行取樣嘅一種演算方式。可以分成 ｢有損｣（lossy）同 ｢冇損｣（lossless）兩大類，有損係指壓縮會減少資訊量，即係壓縮後嘅數據唔可以真正還原，還原只會得出類似本來數據嘅嘢，而唔會攞得返本來嘅數據返來；而 ｢冇損｣ 就係指壓縮後嘅數據可以還原，還原之後同本來嘅數據冇分別。
有損嘅數據壓縮只會用喺聲、相同影片等等有啲唔同都唔會有大礙嘅資訊，其他嘅資訊，包括文字甚至程式都一定要用冇損嘅數據壓縮。
數據傳輸

數據傳輸（data transmission）係指一個電腦網絡嘅節點之間以乜嘢物理方式傳遞數據。
數據刮取

數據刮取（data scraping）係指用電腦程式由一啲人睇得到嘅輸出嗰度攞數據。
數據加密標準

數據加密標準（Data Encryption Standard，簡寫 DES）係一種對稱密匙密碼演算法，喺 1976 年俾美國聯邦政府嘅國家標準局確定做聯邦資料處理標準（FIPS），隨後喺國際上廣泛流傳。
板樟山隧道

板樟山隧道係珠海市一條重要行車隧道，隧道全長一千二百一十米，響1988年7月28號正式動工。到1990年10月，下行隧道正式完工，同年11月28號響慶祝珠海經濟特區建立十周年同步通車。之後到1992年1月2號，板樟山隧道連最後嘅上行車道都開通。據專業人士話成個隧道系統大約使咗八千八百萬人民幣。
2009年12月28號曾經搞過大型重建，直到2010年10月31號中國航展前先重建完。
2017年3月11號珠海諗住用二億四千萬人民幣擴充板樟山隧道嚟加大交通流量，即係響板樟山隧道兩邊隔離再分別各加多一隧道兩條行車線；完工之後就會變成擁有四條隧道，每條隧道兩條行車線，加埋一共有八條行車線，嚟打通呢嗰地方南北交通嘅樽頸。

背景
板樟山隧道響1988年動工，1990年通車，係當年全國最長嘅城市行車隧道，亦係連接珠海主城區拱北同香洲嘅核心通道，隧道上下行都係兩條行車線，但係目前每日車流量都高達十萬架次以上。
板樟山隧道係宜家珠海交通最塞車嘅地方之一，隧道兩邊從唔同方向十幾條行車線匯集嘅車流，要響隧道入口前迫成兩條行車線嘅隧道入面，所以經常搞到響兩邊隧道入口前面大塞車。尤其響返放工嘅繁忙時間幾乎要排成半個鐘到一個鐘先入到隧道。

設計
板樟山隧道係兩條單向行車隧道，雙向加埋有四條行車線。兩條隧道都係長一千二百一十米，淨高7.45米，設計行車速度60公里/小時，之後為咗提高板樟山隧道入面嘅通行效率，封咗翠微東路君臨酒店嘅掉頭位，就將隧道入面嘅限速提高到70公里/小時。

方向
板樟山隧道行北邊主要係去新香洲同檸溪，南邊主要係去拱北、吉大同前山。

擴建
2017年3月10號，珠海發佈板樟山隧道新增隧道工程勘察設計招標公告，以超過一千三百萬元招標呢嗰工程嘅勘測、方案設計同施工圖設計。公告入面話，板樟山新增隧道工程，即係響板樟山隧道兩邊隔離再分別各加多一隧道兩條行車線（包含慢行系統），同宜家隧道規模組成雙向四條隧道八條行車線，每條隧道總長大概係一千二百一十米。主要起隧道工程、銜接道路改造工程、機電工程、路面工程、接排水工程之類，計劃總投資大約二億四千萬，其中建安費大約一億九千二百萬。
公告指定珠海城建地產開發有限公司係建設單位，招標代理人係深圳市合創建設工程顧問有限公司，投標報名時間截係3月16號（禮拜四）為止，並響4月6號公佈中標結果。
呢次擴建將會打通珠海南北交通樽頸位，舒緩繁忙時間交通擠塞嘅情況。
板栗

板栗（Castanea mollissima），又叫中國栗，係栗嘅其中一隻品種，原產中國。
板橋區

板橋區 (臺灣)，中華民國直轄市新北市29區之一，即舊台北縣板橋市。
板橋區 (日本)，日本東京都23區之一。
樂善堂梁銶琚書院

樂善堂梁銶琚書院（Lok Sin Tong Leung Kau Kui College，簡稱梁銶琚）嚮香港西營盤醫院道26-28號，係一間香港津貼中學，行母語教學，一條龍小學（分校）嚮天愛苑，都係由九龍樂善堂營辦，由慈善家梁銶琚資助。
樂善堂梁銶琚書院嚮1991年9月創立，以前嚮西環山道。
樂善堂梁銶琚書院面積約 6,050平方米，校訓係「仁、愛、勤、誠」。
樂善堂余近卿中學

樂善堂余近卿中學係香港中學，1969年創校，係九龍樂善堂第一間男女子英文中學，用捐錢資助建校嘅善長余近卿個名嚟命名，校舍響九龍橫頭磡富裕街3號。
樂善道

樂善道（英文：Lok Sin Road），係香港九龍九龍城到新蒲崗嘅一條馬路，由賈炳達道同打鼓嶺道交界開始，去到彩虹道。街名係嚟自九龍樂善堂。
樂句

樂句（musical phrase）係一個樂理概念。一首旋律可以想像成由樂句組成，一句樂句係指一柞能夠一齊有意思噉（呢樣嘢有啲主觀性）出現嘅音符，聽嘅人往往會無意識噉將一首旋律拆成一句句嘅樂句－聽完一句樂句之後係噉咦停一停先至再諗下一句樂句係乜，即係如果話樂句係句子，旋律就係一篇完整嘅文章。